ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky mn ky ky ru ky ky ru ky ru ky ru lez ru ky ru ky ru ky ky ru ky ru ky ru ky ru ky bg ky ru ky ru ru ru ru ky ru ky ru ky ru ky ru ru ky ru
"Айат пресс", 22.07.10 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Элдин ишин эл көргөн бүтүрөт
Сокулук району өлкөнүн борборунун түбүндө жайланышкан, көп улуттуу, кирешелүү район. Райондо өнөр жайы да, айыл чарба тармагы (анын ичинде кайра иштетүү, үрөнчүлүк) тең өнүккөн.
Район илгертен бери эле рентабилдүүлүгү жагынан алдыңкы орундарды ээлейт. Демек, мына ушундай 300 миңден ашуун 70 тен ашык улуттук өкүлдөрүн бириктирген калк жашаган районду башкаруу райондун акиминен чоң тажрыйбаны талап кылат. Тилекке каршы, райондун мурдагы акими Бейшенбек Өскөнбаев тарабынан уюштурулган МТС азыр тарап кеткен, бала бакчалар колдоого кайра муктаж боло баштады.
Сокулук районунун азыркы акими Аширбаев Элкинбек Токтогонович уккан маалыматка караганда Рыспек Акматбаев жетектеген мурдагы криминалдык топтун мүчөсү, диний көз карашта, молдо чалыш, азыр болсо "Кыргызстандын" "тынчтык"элдик патриоттук саясий партиясынын мүчөсү.
Бул деген сөз азыркы аким тонун аңтарасынан да, оң-тетирисинен да кие берсе болот дегендей эле кеп. Жооптуу кызматтагы адам эч бир партияда болбош керек эле, бирок...
Редакциябызга кийинки учурларда Сокулук районунун эмгек жамааттарынын атынан ошондой, эле жеке адамдардын да райондун мурдагы акими Бейшен Өскөнбаевдин кызматка кайра келүүсүн сураган телефон чалуулар, көптөгөн адамдар кол койгон кагаз жүзүндөгү билдирүүлөр көбөйүп баратат.
Адегенде, чынын айтсак, бул ишке маани деле берген эмеспиз. Бирок, кайрылуулардын көптүгүнөн улам, алардын мазмундарына терең үңүлүп карап көрсөк, элдин көпчүлүгү социалдык жактан колдоого муктаж экендигине өзү иштеген аз убакыттын ичинде Бейшен Өскөнбаевдин элдин жөнөкөй катмарына материалдык да, моралдык да көп колдоолорду көрсөткөнүнө ишендик.
Ишендик да, эл деген-эл, көпчүлүк учурда элдин айтканы туура болчу эле, анын үстүнө бийлик алмашып, Баш мыйзамыбыз өзгөрүп, жаңы Президенттен, Убактылуу өкмөттөн калк адилеттикти, чыныгы демократиялык кайра түзүүлөрдү, чыныгы практикалык жардамдарды күтүп жаткан маалда элдин үнүн бербей коюга акыбыз жок деп, төмөндөгү каттардан сиздерге үзүндүлөрдү жарыялап жатабыз.
Сокулук районунун 14 жоопкерчилиги чектелген мекеме ишканаларынын жетекчилери кол коюшуп, Чүй облусунун губернаторунун милдетин аткаруучу С. Абдырахмановго жиберген кайрылуусунда минтип жазышкан. "Аз иштеген убакыттын ичинде Бейшен Өскөнбаев өндүрүштө иштеген тажрыйбалуу жетекчи катары райондун эмгекчилеринин ишеничине толук кире алды. Ал райондогу "Арвин", "Аю" сыяктуу ири ишканалардын ишин жолго коюу менен, райондун өндүрүштүк мекемелеринин алдына ички дүң жыйынды 2,5 млрд сомго көтөрүүнү, 600 жумушчу орунду түзүүнү, 80 ден ашык орто жана чакан ишканаларды уюштуруу милдетин кое алды.
Бул милдетти райондун эли, өндүрүштө, айыл-чарбасында, орто жана чакан бизнесте иштегендер, жаштар жана жумушчу топтор кубануу менен кабыл алышкан эле.
Райондо ошондой эле 5 пайыз инвестиция тартуу, айыл-чарба продукцияларын өндүрүүнү 5,7 млрд сомго жеткирүү милдети коюлган.
Мындан сырткары райондо социалдык, маданий, спорттук курулуштарды курууну 2010-жылы эки эсе көбөйтүүнүн план-программасы кабыл алынган.
Биз Убактылуу өкмөттөн жана Чүй облустук мамлекеттик администрациясынан мурдагы жетекчилердин катачылыктарын кайталабайт жана эл ишенген адамды Сокулук районун жетектөөгө коюп берет деп ишенебиз" деп жазышат Кайрылуу ээлери.
Ошондой эле Убактылуу Өкмөттүн атына Шопоков шаарындагы №2 гимназия мектебинин директору Т.А. Буртная баштаган 48 педагог- мугалимдердин колу коюлган кайрылуу келип түшкөн. "Шопоков шаарындагы №2 гимназия мектебинин эмгек жааматы Сокулук районунун акимдик кызматына Өскөнбаев Бейшен Мамбеталиевичтин кайра коюну суранат. Анткени ал 2 айдын ичинде райондогу экономикалык реформаны жолго кое калды. Токтоп турган ишканаларды иштетүүнү, жардамга муктаж үй-бүлөлөргө жардам берүүнү, жаңы жумушчу орундарды түзүүнү колго алды.
Ал келээри менен Сокулук районунан чыккан Советтер Союзунун баатырларына жана афганчы жоокерлерге эстелик, мемориалдык комплекстерди курууга жетишти.
Биз Убактылуу өкмөттөн Бейшен Өскөнбаевдин тажрыйбалуу жетекчи катары райондун ишин алып кете алат деп ишенүү менен аны районго жетекчи катары кайрылууну суранабыз"
Кошумчалай кетээрибиз райондон жеке адамдардын атынан 1200 дөн ашык өтүнүч каттар түшкөн.
Педагогикалык жамааттардын атынан Гаврилов орто мектебинин (директору С.М. Төрөкулова, орун басарлары Д.Т. Айманбаева, Р.Ж. Суюмкулова) эмгек жамаатынан 18 адам, Ат-Башы айыл өкмөтүнүн атынан 79 адам (Төрт-Кула айлынан), Сокулук айлындагы Керимбүбү Шопокова атындагы №3 орто мектептин 22 мугалими, Жаңы-Жер орто мектебинен 14 адам , Чат-Көл айлынан 15 адамдын, Гаврилов айлындагы "Солнышко" бала бакчасынан 15 адамдын (директору Д. Адылбаева, М. Артибасова,) Жал айлындагы бала бакчадан (директор Айтмухамбетова)6 кызматкер, Б. Жамгырчинов атындагы орто мектептен 16 мугалим, Сокулуктагы №1 бала бакчадан 23 адам (директору Д.К. Көбөгөнова) №3 бала бакчадан 18 адам, Раздольный орто мектебинен 22 мугалим, Ново-Павловка гимназия-мектебинен 76 мугалим, Ново-Павловка мектеп-лицейинен 55 мугалим, Сокулук районундагы №2 мектептен 47 адам, төмөнкү Чүй толук эмес орто мектептен 12 мугалим, Д. Шопоков атындагы орто мектептен 19 мугалим, Д. Дооронбеков атындагы орто мектептен 15 мугалим, №2 төмөнкү Чүй орто мектебинен 18 мугалим, Жаңы-Пахта орто мектебинен 31 адам (директору М.Т. Исаева), Жаңы-Пахта толук эмес орто мектебинен (директору А.И. Маткасымова) 10 адам, Жаңы-Жер мектебинен 8 адам, Арал толук эмес орто мектебинен 6 адам (директору Л.Ф. Шилова). Ат-Башы орто мектебинен (директору М.Д. Искакова) 28 адам, Ат-Башы айыл жамаатынан (Атаманы Алфимов С.И, ардагерлер кеңешинин төр агасы Подчередниченко Д.К) 113 адам жана башка эмгек жамааттары, коомдук уюмдар жана бирикмелер кол коюшуп, Убактылуу өкмөткө, Чүй облустук мамлекеттик администрациясына кайрылышкан.
Эмне демекчибиз. Көпчүлүктүн өтүнүчүн Убактылуу өкмөт (азыркы техникалык өкмөт) карап көрөт деп ишенебиз. Кулак кагыш кылаарыбыз, азыр бийликке "тогураак" кадрлардын келгени жакшы деп жүрүшпөйбү?! Анткени аким өзү ток болбосо, өзгөнү кантип тойгузмак эле?! Ал эми Бейшен Мамбеталиевич өзү чыныгы өндүрүшчү, мурдагы партиялык мектептин бүтүрүүчүсү, комсомолдук партиялык жетекчилик тарбиясы бар жигит. Эл үнү жерде калбас.
Саламаттыкты сактоо министринин орун басары К. Мамбетов тууралу соңку кезде "Апта", "Аалам" гезиттерине олчойгон материалдар басылды. Окусаң онтойсуң… Далилсиз фактылар, цифралар… Анан бизде - кыргызча басылмалардагы иттей оңой, адамды моралдык жактан жок кыла турган ит оору, "курулай шыбамай" ыкмасы менен ойда караланган.
Деги Касымбек мырза эл-журтка ушунча эле кас, тескери адамбы? Антейин десең ошол эле Оштук отуздай аттуу-баштуу ак халатчандардан редакциябызга келген кайрылуусунда Мамбетовдун принципиалдуулугу, тактыгы, сөз эмес ишти талап кое билгендиги, эң башкысы медицина тармагын мыкты өздөштүрүп, билген жетекчи экендиги даана айтылат. Ош алааматында медштабды чечкиндүү, кылдат башкара алгандыгынан областтын коментанты, коргоо министри сыяктуу жетекчиликтен атайын алкышка татыктуу болгон эмгеги айтылат. Ал эми адвокат М. Асановдун жогоруда аталган гезиттерге байма-бай басылган К. Мамбетовду далилсиз каралоо боюнча материалдарга юридикалык жообу да колубузда турат.
Эмне дейбиз? Биз деле олчойгон макалаларга орун берсек болмок. Андан эмне опаа… Бири-бирибизди боктоп, чоттоп, тыңыбызды, күлүгүбүздү капыстан чыга калып омуроого тепкенден эмне таптык? Деги биз кыргыздар колдон-буттан алып, күш-күштөп, алдыга сүрөп, катарлаш басканды, өөдөгө чыкканды үйрөнө алаар бекенбиз…
Саламаттыкты сактоо министрлиги шал оорусуна карата алдын-ала эмдөө боюнча реклама бердиртиптир. Ошол реклама "Улуттук шал оорусу" деп башталат экен. Медиктер го медиктер, ал эми КТРдин чоңдору эмне болду, рекламанын акчасын алып атканда, текстин карап койбой...
Улуттук да ошол шал оорусу болчу беле, ансыз деле улуттун кедергиси кейип жатканда, шал оорусун да улутка ыйгардыңбы? Жок дегенде силер сабатуурак болсонор боло. Же баарынар тен еврейлерден билим алдынар беле.
Жакында интернет сайтта Президент Р.Отунбаеванын "Эгерде Өкмөт мүчөлөрү, аппарат кызматкерлери, жергиликтүү мамлекеттик администрация жетекчилери үчүн биринчи талап-саясий партиядан чыгышы же мүчөлүгүн убактылуу токтото туруусу керек, же болбосо ээлген кызматтарын бошотуусу зарыл" деп билдирди.
Ал эми Сокулук районунун акими Аширбаев Элкинбек Кыргызстандын "Тынчтык" элдик патриоттук партиясында эле олтурат, эч кимге билдирбейт. Кыязы аким айласын таап гезит, интернет дегендерди окубайт окшойт.
кыргыз тилиндеги гезит "Айат пресс"
email • архив • редакция
"Манас!" деп ураан чакырып
Күндүзү үй түрмөдө, түнү казинодо
Токтосун МАДИЯРОВ, "Азамат ойл" корпорациясынын президенти:
"Бизде азыр дүйнөлүк масштабдагы саясатчылар болсо саналуу гана, болбосо жок"
Өнүгүү айыл, шаарлардан башталышы керек
Аялзаттын асылы тууралуу баян
"Кыргыз" деп келгем дүйнөгө...
"Жаныш абдан ыплас, акмак киши..."
Элдин ишин эл көргөн бүтүрөт
"Парламентке барууга өтө деле кызыкдар эмесмин"